1.	Feladatkör, tevékenység
1.1	Az intézmény neve: Duna-Dráva Nemzeti Park Igazatóság
Törzskönyvi azonosítószáma: 325785
Honlapjának címe: ddnp.nemzetipark.gov.hu
1.2	Az Igazgatóság pályázati tevékenységének összefoglaló értékelése
-	A „Szabadság-zátony Life+” – projekt keretében a zátony tájidegen fafajú erdeinek átalakítása folytatódott.
-	A Környezet és Energia Operatív Program keretén belül 4 támogatott projektünk részeként élőhelyrehabilitációs beavatkozások, a pécsi Pintér-kert rekonstrukciójának előkészítési tevékenységei, valamint a Mohács Történelmi Emlékhelyre hőszivattyús rendszer kiépítése valósult meg.	
- 	IPA LINGUA pályázat keretében oktatási infrastruktúra kialakítása, tárgyi eszközök, oktatási segédanyagok beszerzése, Szentborbási épületünk felújítása valósult meg
-	IPA Water and Life projekt keretében olyan drávai mellékágak megnyitásának munkái kezdődtek meg, amelyek a korábbi folyamszabályozások időszakában művi úton elzárásra kerültek.  
-	„Pécs 2010 Európa Kulturális Fővárosa "új munkahelyek a sikerért" c. pályázat keretében 1 fő turisztikai feladatokat ellátó munkatárs foglalkoztatására nyílt lehetőség.
- 	A 2011. évi közmunkaprogram keretében 40 fő munkanélküli foglalkoztatására nyílt lehetőségünk. A program jelentőségét a jelentősebb munka- és emellett kisebb mértékű eszközigénnyel járó természeti területek fenntartási munkáihoz való hozzájárulás adja. 
-	DDOP- Siklós-Mohács turisztikai tengely c. projekt keretében folytatódtak a Mohács Történelmi Emlékhely fogadóépület, kilátó és kiállító kupola kivitelezési munkái, illetve a kiállítási tér kialakítása, berendezése. 
- 	A „Danubeparks” c. projektünk a befejezési szakaszába lépett. Fő célja, hogy erősítse a Duna mentén található védett területek együttműködését és olyan nemzetközi fórumot teremtsen, ahol ezek a védett területek közösen  tudnak  fellépni a folyót érintő, határokon átnyúló problémák megoldása érdekében. 
2.	Az előirányzatok alakulása
2.1 A főbb kiadási tételek feladatteljesítéssel összefüggő alakulása
2.1.1 Az előirányzatok évközi változásai, a tényleges teljesítéseket befolyásoló tényezők:
Országgyűlés hatáskörében végrehajtott előirányzat-módosítás: -109 e Ft. A 2011. évi CXIV. tv. a 2011. évi költségvetésről szóló törvény módosításáról alapján 109 eFt költségvetési támogatás került végleges elvonásra. 
Kormányzati hatáskörben végrehajtott előirányzat-módosítás 3,1  m Ft-tal emelte Igazgatóságunk módosított előirányzatát, a kereset-kiegészítés fedezetére átcsoportosított támogatással.
Fejezeti hatáskörben végrehajtott előirányzat-módosítás következtében 217,2 M Ft-tal nőtt a módosított előirányzatunk. A „Természetvédelmi pályázatok támogatása” 20/2/10 fejezeti kezelésű előirányzatból pályázataink önrészének biztosítására 40 M Ft költségvetési támogatásban részesültünk. A felügyeleti szerv, valamint a Nemzetgazdasági Miniszter engedélyéhez kötött többletbevételhez kapcsolódó előirányzat-módosítás 177,2 m Ft-ot tett ki.
Intézményi saját hatáskörben végrehajtott előirányzat-módosítás 648,5 M Ft-ot tett ki a 2011. évben. Ez egyrészt a 2010. évi előirányzat-maradványt érintő módosításoknak, másrészt a természetvédelmi pályázataink támogatási összegeinek, továbbá működési kiadásaink fedezetét jelentő területalapú és agrár-környezetgazdálkodási támogatásnak köszönhető.
2.1.2. A személyi juttatások előirányzatának alakulása, létszámváltozások
2011. évben a személyi juttatások módosított előirányzatának az eredetitől való 30%-os eltérése több tényező együttes hatásából adódik: 
-	a 2011. évi közmunkaprogram keretében foglalkoztatottak bére
-	nemzetközi pályázatokban felmerült személyi juttatások
-	a kereset-kiegészítés fedezetére átcsoportosított összeg
2.1.3. A dologi kiadások előirányzata változásának bemutatása
A dologi kiadások módosított előirányzatának az eredetitől való eltérésében több tényező is szerepet játszott: 
•	A 2010. évi előirányzat-maradványt terhelő 2011. évre átütemezett kötelezettségvállalások 125 m Ft-ot tettek ki, amelyek nagyrészt nemzetközi pályázatainkhoz kapcsolódtak.
•	A nemzetközi és hazai pályázatokhoz kapcsolódó támogatások szintén növelték az eredeti előirányzatot. (18,7 m Ft).
•	LIFE+ pályázati tevékenységből befolyó intézményi saját bevételek, amelyek a támogatási szerződés alapján a pályázat dologi kiadásaihoz teljes mértékben hozzájárulnak. (11 m Ft)
•	Az infláció, valamint az évente emelkedő legkisebb személyi alapbér hatása idén is több szolgáltatás és termék tekintetében többletkiadást okozott. 
•	Szintén többletkiadásként jelentkezett 33/2005. (XII. 27.) KvVM rendelet a környezetvédelmi, természetvédelmi, valamint a vízügyi hatósági eljárások igazgatási szolgáltatási díjairól 2010.04.11-i módosítása alapján egyes igazgatási szolgáltatási díjak mértékének növekedéséből adódó kiadások. 
Igazgatóságunk gazdálkodását jelentős mértékben befolyásolta az államháztartási egyensúly megőrzéséhez szükséges intézkedésekről szóló a 1025/2011 (II.11.) kormány határozatban elrendelt zárolás, amely költségvetési támogatásunk 33%-os megvonását jelentette. A 2009. és 2010. évi támogatás-csökkenés (51,5 m Ft, 31,5 m Ft) Igazgatóságunkat már az elmúlt két évben is a kiadások megszorítására késztette, amely 2011. évben még fokozottabban jelentkezett. Egész év során a működtetésre és a költségek-megszorítására irányuló döntések folyamatos felülvizsgálatával tudtuk a zavartalan feladatellátást és likviditásunkat biztosítani.  
A dologi kiadások csökkentése érdekében többek között az alábbi intézkedéseket valósítottuk meg:
Több külső szakértő bevonását igénylő szakmai feladat (NBmR és Natura 2000 monitoring, közhiteles nyilvántartások bővítése, kezelési tervek készítése) nem került elvégzésre. 
Működési kiadások, rezsi költségek újbóli áttekintésre, csökkentésre kerültek. Ennek keretében irodabérleteket szüntettünk meg, gépjárműállományra szigorúbb km-keretek kerültek meghatározása, telefonkeretek csökkentésre kerültek, új áramszolgáltató került kiválasztásra. 

2.1.4. A felhalmozási kiadások előirányzatának alakulása

A beruházási kiadások fedezetét megteremtő források közül a legnagyobb részarányt (mintegy 55 %) a  támogatásértékű bevételek képezik, amelyek pályázataink támogatási összegét takarják:

•	DDOP- Siklós-Mohács turisztikai tengely c. pályázat keretében a Mohács Történelmi Emlékhely fogadóépület, kilátó és kiállító kupola kivitelezési munkái, illetve a kiállító tér belsőépítészeti munkái, interaktív eszközeinek, kiállítási tárgyainak beszerzése valósult meg. (241 m Ft )
•	KEOP „Élőhelyrekonstrukciók a Duna-Dráva Nemzeti Park Igazgatóság működési területén” elnevezésű fejlesztési projekt előkészítési szakaszának részeként a kivitelezéshez szükséges tervek, valamint közbeszerzési dokumentáció készült el. (15 m Ft)
•	KEOP” A pécsi Pintér-kert rekonstrukciója c. pályázat önereje: A fejlesztés előkészítése részeként elkészíttettük az engedélyes, illetve kiviteli terveket.
•	KEOP A Mohács Történelmi Emlékhely hőszivattyús rendszerének kialakítása c. pályázatunk keretében a rendszer kiépítése és műszaki átadása megtörtént. (18 m Ft)

A források közül a második legnagyobb részarányt (19%) az előző évi előirányzat-maradványból finanszírozott beruházások képezik.
•	A már előzőekben említett DDOP, KEOP pályázataink keretében megvalósuló fejlesztések, valamint DANUBEPARKS c. pályázat beszerzései képezik ezt a részarányt.

2.2 A bevételek alakulása, jellege, típusai bemutatása, rendszerezése
2.2.1 A többletbevételek alakulása, a tervezettől való eltérés okai
A támogatásértékű bevételek, átvett pénzeszközök és az előző évi előirányzat-maradvány átvétel nagymértékű túlteljesítése Igazgatóságunk nemzetközi és hazai természetvédelmi pályázatainak támogatásából adódott. 
Az intézményi működési bevételek emelkedéséhez nagymértékben hozzájárultak a turisztikai jellegű Uniós pályázataink keretében megvalósuló fejlesztésekhez kapcsolódó visszaigényelt ÁFA bevételek, amelyek a pályázatok nettó támogatási finanszírozásából adódóan a szállítói számlák ÁFA kiadásait fezezték, valamint a pályázatokhoz kapcsolódó fordított ÁFA bevételek. A nagymértékű elvonás Igazgatóságunkat a megtakarítási intézkedések mellett a bevételek emelésére késztette. A belépődíjak és szálláshelyek díjtételei felülvizsgálatra kerültek, a szükséges emeléseket végrehajtottuk. Azonban az ökoturisztika területén jelentkező keresletcsökkenésnek köszönhetően  az idei évben bevétel növekedés nem mutatkozott. A bevételi szint jelentős növelését előre nem tervezett tájidegen erdő állomány (akác, nemesnyár) átalakításokkal, a lábonálló fa értékesítésével értük el. Azonban a kitermelés újratelepítési és ápolási kötelezettséget von maga után, amely a következő évek kiadásait emeli.  Az elmúlt évek során az átalakítások üteme megduplázódott, amelyre hosszú távon nem lehet, mint tartós bevételi forrásra számítani a véghasználatra tervezhető területek beszűkülése miatt.

2.2.3. Az előirányzatonkénti követelés állomány alakulásának bemutatása, az elszámolt értékvesztés
Követelések áruszállításból, szolgáltatásból állományának alakulása 2011. évben:
Követelések nyitó állománya 2011. január 1. napján			6 562 eFt Követelések záró állomány     2011. december 31.napján			6 344 eFt
Követelések állományváltozása						- 218 eFt
A mérlegforduló napján fennálló és a mérlegkészítés időpontjáig pénzügyileg nem rendezett követeléseknél, a rendelkezésre álló információk alapján összesen -95 e Ft összegben módosítottuk kisösszegű követelések elszámolt értékvesztését a számviteli politikában meghatározott kisösszegű követelések csoportos értékelése alapján. A 100.000 Ft feletti követelésállomány tekintetében egyedi értékelés, minősítés alapján 583 e Ft összegben számoltunk el értékvesztést a rendelkezésünkre álló információkat, adatokat alapul véve. Szintén az egyedi értékelés alá vont követelések tekintetében a korábbi években elszámolt értékvesztésből 2.549 e Ft visszaírásra került, a hozzá kapcsolódó követelés behajthatatlannak minősítése és leírása következtében

2.3. Előirányzat-maradvány
2.3.1 A 2010. évi előirányzat-maradvány főbb felhasználási jogcímei
-	10/2/36 Természetvédelmi nemzetközi pályázatok támogatása fejezeti kezelésű előirányzatból pályázati önrészfizetési kötelezettségeink rendezése (62 m Ft)
-	Európai Uniós forrásból finanszírozott DDOP és SEE pályázatok működési és felhalmozási kiadásai (53,3 m Ft)
-	Nemzeti Kulturális Alaptól átvett támogatásból Paeonia 2009. c. könyv kiadása, illetve Négy évszak a Mecsekben fotókiállítás valósult meg. (0,7 m Ft)
-	Áthúzódó személyi juttatás kifizetés és munkaadói járulékai (8,8 m Ft)
-	kezelési tervek, monitoring feladatok, erdőművelési munkák, gyepkezelési és állattartáshoz kapcsolódó feladatok áthúzódó kötelezettségei (53,2 m Ft)
A jóváhagyott 237 mFt összegű előirányzat-maradványból az áthúzódó szakmai feladatok teljesítését követően 2011. évben 178 m Ft kifizetésre került, 59 m Ft nemzetközi pályázatainkhoz kapcsolódó kötelezettségvállalás teljesítésére a pályázatok átütemezése következtében 2012. évben fog sor kerülni. 

2.3.2. A 2011. évi előirányzat-maradványok alakulása, összetétele, keletkezésének okai
•	decemberi teljesítésű 2012. évre áthúzódó  szállítói számlák: 29.654 eFt, 
•	év végén beérkezett többletbevétel: 8.400 e Ft
•	Európai Uniós pályázatok támogatási megelőlegezése (75.958 e Ft)
•	Pályázatok önerejének biztosítására átcsoportosított forrás fejezeti kezelésű előirányzatból: a pályázati ütemek módosulása miatt a kifizetések 2012. évben valósulnak meg (28.798,-)
•	Zárolás, majd elvonás, illetve maradványtartási kötelezettség miatt a kifizetések korlátozva lettek és szakmai feladatok átütemezésre kerültek (erdőművelési munkák átütemezése 2012. év elejére (17.406 e Ft),
•	Önrevízió alapján elvonásra felajánlott előirányzat-maradvány: 13eFt
3.	Egyéb
3.1 A gazdálkodás és a vagyonváltozás összefüggései, az intézményi vagyon állományváltozásának értékelése, a 2012. évben végrehajtott kincstári vagyonhasznosítások, a befolyt bevétel és felhasználása
Vagyonunk a 2010. évihez képest bruttó értékben közel 11 %-kal, nettó értékben 12%-kal emelkedett. A növekedés a pályázati forrásokból megvalósuló fejlesztéseknek köszönhető. Többek között  DDOP pályázatunk keretében a Mohács Történelmi Emlékhely fogadóépület, kilátó és kiállító kupola kivitelezési munkái, KEOP pályázati forrásból élőhelyrekonstrukciós munkák előkészítési tevékenysége, közmunkaprogram keretében motorfűrészek, bozótvágók beszerzése, valamint vadvédelmi kerítések építése valósult meg. A Vidékfejlesztési Minisztérium Természetvédelmi kártalanítás elnevezésű, 20/2/9 számú fejezeti kezelésű előirányzata terhére a Csurgó 0367 helyrajzi számú ingatlan kapcsán kártalanításra jogosult személyek kártalanítására és az ingatlan egyidejű állami tulajdonba vételére került sor. 

A vagyonkezelésünkben lévő gyepterületek fele saját hasznosításban van, legeltetéssel és kaszálással történik a kezelésük. A termelt széna az állatállomány takarmányszükségletét fedezi, kis mennyiségben értékesítésre kerül (1,2 m Ft). A gyep területek másik hányada, továbbá a szántók nagy része haszonbérlet útján kerül hasznosításra, amelyből származó bevétel (54 m Ft) hozzájárul a vagyonkezelési kiadásainkhoz. Az erdőművelési ágú területeken végzett természetvédelmi vagyonkezelés során az erdők szerkezetátalakításának keretében lábonálló fa értékesítéséből származott bevételünk.(120 m Ft) A hasznosításból származó bevételek nem fedezték a fenntartási kiadásokat, a különbséget a terület alapú támogatásból, költségvetési támogatásból, valamint a közmunkaprogram segítségével fedeztük. Egyedül az erdőgazdálkodásból származó bevételek fedezték a tevékenység közvetett és közvetlen költségeit.

Pécs, 2012-03-13